 

**Štatút súťaže**

 **„Ako pomohli eurofondy môjmu regiónu a mestu 2017“**

1. **Základné podmienky**
	1. Vyhlasovateľ súťaže

Vyhlasovateľom súťaže je Úrad vlády SR, odbor informovanosti a publicity, Námestie slobody 1, 813 70 Bratislava. Súťaž je implementáciou kľúčových krokov Joint Action Plan - siedmych spoločných komunikačných činnostiach. ktoré vzišli z aktivít eurokomisárky pre regionálnu politiku Coriny Creţu a eurokomisárky pre zamestnanosť, sociálne záležitosti, zručnosti a pracovnú mobilitu Marianne Thyssen, z 25. apríla 2017 v Luxemburgu. Videosúťaž o úspechoch kohéznej politiky sa uskutoční na vnútroštátnej úrovni. Účasť je otvorená pre akúkoľvek európsku osobu alebo organizáciu. Komisia a jej zastúpenia v členských štátoch bude spolupracovať s vnútroštátnymi orgánmi na organizovaní súťaže . Víťazi z každého členského štátu budú pozvaní, aby svoje videá prezentovali na Európskom týždni regiónov a miest v Bruseli.

* 1. Predmet súťaže

Súťaž s názvom „**Ako pomohli eurofondy môjmu regiónu a mestu 2017**“ je určená študentom stredných a vysokých škôl a jej cieľom je zviditeľnenie finančnej pomoci zo štrukturálnych fondov EÚ v regiónoch prostredníctvom originálneho pohľadu študentov formou videospotu.

* 1. Účastníci súťaže

Účastníkmi súťaže sú študenti stredných a vysokých škôl na území Slovenskej republiky a to bez akéhokoľvek obmedzenia.

* 1. Cieľ súťaže

Originálnou a pre študentov atraktívnou formou zviditeľniť finančnú pomoc zo štrukturálnych fondov EÚ v regiónoch, resp. v ich blízkom okolí, meste, či obci. Cieľom súťaže je aj podpora tvorivosti mladých ľudí, vytvorenie možnosti prezentovať svoje schopnosti, talent, ale aj mesto či región, z ktorého pochádzajú, kde bývajú, študujú a pod.

1. **Podmienky**
	1. Kategória VIDEOSPOT

Súťaže sa môžu zúčastniť študenti všetkých stredných a vysokých škôl zo Slovenskej republiky. Táto kategória súťaže je založená na individuálnom audiovizuálnom spracovaní a originálnom zviditeľnení finančnej pomoci zo štrukturálnych fondov EÚ
v regiónoch.

Počet prihlásených prác od jedného autora  je limitovaný na jeden originálny audiovizuálny spot alebo sériu spotov s jednotnou témou.

Rozsah zasielaných prác: maximálne 30 sekúnd alebo séria troch spotov.

Povolené formáty :

MOV, .MPEG4, .MP4, .AVI alebo .WMV

Okrem toho bude nevyhnutné zaslať 2 kópie Master vo formáte DVD.
Zároveň organizátor vyžaduje, aby k videu bola priložená verzia reklamného videa pre internet, ktorá môže byť realizovaná v jednom z nasledujúcich formátov: Macromedia Flash, Real Video, Windows Media Video, AVI a DIVX.

* 1. Iné podmienky

Zaslaním príspevku do súťaže prenechávajú súťažiaci všetky autorské práva
na svoje audiovizuálne diela organizátorovi. Organizátor vlastní autorské práva k príspevkom zaslaným do tejto súťaže v rozsahu, ktorý mu umožňuje tieto príspevky vystavovať a uverejňovať za účelom propagácie súťaže a témy eurofondov v televízii, tlači, rozhlase, veľkoplošnej reklame a internete.

1. **Ocenenia**

Kategória VIDEOSPOT

1. Miesto : Kvalitná HD kamera SON FDR AX 53
2. Miesto : EXT HDD 1TB Wireless + Powerbank Genius ECO-u540 5400mAh
3. Miesto : Tablet Lenovo TAB 2 A7-10 + USB Kingston 32 GB
4. **Hodnotenie**
	1. .Kritériá hodnotenia

Práce budú hodnotené odbornou komisiou po 15. novembri 2017. Najlepšie práce budú zverejnené na stránke <http://www.partnerskadohoda.gov.sk/> v termíne do 15. decembra 2017.

* 1. Zásady a spôsob hodnotenia

Odborná komisia hodnotí práce neverejne. Rozhoduje jednorazovo o udelení cien podľa nasledovných hodnotiacich kritérií :

* Uchopenie témy
* Tvorivosť
* Originalita
* Spracovanie
* Inovatívnosť
	1. Zloženie komisie

 Hodnotiaca komisia sú zložené so zástupcov Úradu vlády SR, Zastúpenia Európskej Komisie v SR a odborného garanta z oblasti audiovízie.

1. **Termíny odoslania**

Všetky príspevky spolu s vyplneným formulárom musia byť odoslané na

doleuvedenú adresu v termíne do 15. novembra 2017:

Úrad vlády SR

Odbor informovanosti a publicity

Námestie slobody 1

813 70 Bratislava

Obálku je potrebné označiť heslom: Neotvárať - Súťaž – **Ako pomohli eurofondy môjmu**

**regiónu a mestu 2017**.

Určujúci termín odoslania je pečiatka pošty na obálke.